{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog Pravilnika o načinu praćenja pristupa, pretraživanja, korištenja i zaštite podataka te uvjeti za siguran pristup informacijama o bankovnim računima sadržanim u Jedinstvenom registru računa"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Hrvatska poštanska banka, dioničko društvo","PRAVILNIK O NAČINU PRAĆENJA PRISTUPA, PRETRAŽIVANJA, KORIŠTENJA I ZAŠTITE PODATAKA TE UVJETI ZA SIGURAN PRISTUP INFORMACIJAMA O BANKOVNIM RAČUNIMA SADRŽANIM U JEDINSTVENOM REGISTRU RAČUNA,\nČlanak 6.","Članak 6.\nStavak 2.\nSmatramo da je potrebno onemogućiti pretragu samo temeljem imena i prezimena te je potrebno tražiti unos još barem jednog dodatnog identifikacijskog faktora kako bi sustav generirao samo jedan rezultat.\nNaime, u slučaju obrade (pristupa) podacima osoba koje nisu predmet nadzora se postupa suprotno čl. 5. st. 1. t. a) i c) Opće uredbe za zaštitu podataka jer ne postoji pravna osnova za obradu podataka tih osoba.","Nije prihvaćen","Pristup podatcima kao i ograničenje obrade podataka detaljno je uređeno Zakonom o olakšavanju uporabe financijskih i drugih informacija u svrhu sprječavanja, otkrivanja, istraživanja ili progona teških kaznenih djela. Borba protiv teških kaznenih djela je cilj od općeg interesa koji opravdava pristup podatcima odnosno informacijama o bankovnim računima. Posebno ističemo kako je za provedbu učinkovitih financijskih istraga, za uspješno praćenje i oduzimanje predmeta i imovinske koristi ostvarene kaznenim djelima, te borbu protiv financijskog kriminala ključan brz pristup informacijama o bankovnim računima. Ovlast za pristupanje Jedinstvenom Registru računa i njegovo pretraživanje, odobrava se samo u svrhu sprečavanja, otkrivanja, istrage ili progona teških kaznenih djela ili podupiranja kaznene istrage teških kaznenih djela. Službena osoba nadležnog tijela može pristupiti samo ograničenom skupu informacija u Jedinstvenom registru računa koje su nužne da bi se utvrdilo posjeduje li osoba obuhvaćena istragom bankovni račun i u kojim bankama te pretraživati navedene informacije. Nadalje, o svakom pristupu i pretraživanju moraju se voditi zapisi koji su službenici za zaštitu podataka FINA-e dužni redovito provjeravati. Uzimajući u obzir sve naprijed navedeno te činjenicu da u  praksi postoje situacije kada tijelo nadležno za sprečavanje, otkrivanje, istragu ili progon teških kaznenih djela raspolaže samo s imenom i prezimenom fizičke osobe za koju se provodi istraga, prijedlog nije prihvaćen."]
[2,"ZORAN SAMBOL","PRAVILNIK O NAČINU PRAĆENJA PRISTUPA, PRETRAŽIVANJA, KORIŠTENJA I ZAŠTITE PODATAKA TE UVJETI ZA SIGURAN PRISTUP INFORMACIJAMA O BANKOVNIM RAČUNIMA SADRŽANIM U JEDINSTVENOM REGISTRU RAČUNA,\nČlanak 7.","Članak 7.\nStavak (1) U svrhu provjere zakonitosti, nadzora procesa pristupa, praćenja, pretraživanja i korištenja informacija o bankovnim računima, te izvještavanja nadležnog nadzornog tijela, Financijska agencija dužna je voditi zapis u elektroničkom obliku o svakom pojedinačnom pristupu informacijama o bankovnom računu službene osobe nadležnog tijela.\n\nTočno definirati kako se \"zapisi o pristupu sustavi informacija o bankovnim računima\" čuvaju u odvojenom, redudantnom i strogo izoliranom sustavu na području RH. Osigurati sustavu \"zapisa\" prava pristupa sasvim drukčija od prava koja imaju ovlašteni pristup iz Članka 5. \n\nŠtoviše u članku 5. spomenute osobe (Službene i Ovlaštene osobe nadležnih tijela) ne smiju imati vjerodajnice za pristup zapisima pristupa \"bankovnim računima\".","Nije prihvaćen","Prijedlog nije prihvaćen jer se radi o pitanju koje ulazi u tehničku provedbu pristupa informacijama a koje će internim procedurama detaljno regulirati Financijska agencija."]